LidanRubinov/Halacha-QA huggingface dataset:
שאלה: מפקד עמ"י במדבר: לרב 1.כמה מפקדים בסה"כ יש בספר במדבר? ואת מי ספרו כל פעם? 2.האם כל הפעמים שהיו מפקדים בספר במדבר זה כתוצאה מאותה סיבה או שלכל מפקד יש סיבה אחרת? 3.מהי המטרה לפי הפשט והדרש שבגללה ספרו את עמ"י במפקד הראשון לספר במדבר? 4.כיצד נעשה המפקד הראשון בספר במדבר בעזרת מה ספרו את עמ"? 5.במפקד הראשון של עמ"י מצווים לספור רק את הגברים ורק מבין עשרים שנה ומעלה, שאלותיי הם: -.מדוע דווקא רק את הגברים ולמה לא ספרו גם את הנשים? -.מדוע התחילו לספור רק מגיל 20 שנה ומעלה למה לא נספרו מתחת לגיל זה? -.מדוע אם האבא והאמא משבט שונה שייכו את הבן לשבט של האבא למה דווקא של האב ולא של האם?
תשובה: 1. שני מפקדים. הראשון בפרשת במדבר בא  אייר בשנה השניה. והשני בפרשת פנחס בשנת ה40 אחרי החטא עם בנות מואב ומדיין. בשני המפקדים ספרו את הגברים מגיל 20 ומעלה. 2. הסיבה למפקד הראשון קשורה כנראה לכל סידור המחנה שהתבצע אחרי הקמת המשכן ולקראת הצעידה לארץ ישראל. הסיבה למפקד השני קשורה כנראה למגפה לראות כמה נותרו ויתכן שהיא קשורה גם לקראת הכניסה לארץ, צריך לדעת להערך. 3. עניתי ב2 4. לא כתוב. יש שטוענים שנתינת מחצית השקל שנצטוינו בפרשת כי תשא היא תחילתו של המפקד כלומר שסיומו היה בא  באייר ולא תחילתו. וממילא לפי זה המפקד נעשה ע"י מחצית השקל. 5. גם המפקד השני אותו דבר מבן 20 שנה ומעלה. הבגרות לפי התורה מתחילה בגיל 13 אך מסתיימת רק בגיל 20. "יוצא צבא" פרושו לא יכולת להילחם אלא זה שיכול לבוא לאסיפות ולהצביע בהחלטות. עד גיל 20 לפי התורה אין בגרות מליאה, לא יכול למכור בנכסי אביו וגם לא נענש בעונשים שהם בידי שמיים. השאלות הנוספות מראות על אי הבנה של המציאות המקראית. משפחה היא משפחת האב, כך גם עד היום בכל החברות המסורתיות (ערבים וכדומה). "למשפחותם לבית אבותם". גם פרעה ידע זאת ולכן רצה להשמיד רק את הזכרים. הנשים" באותה תקופה הם "שקופות" אין להם עם או משפחה, הם שייכות לעם ומשפחה של אביהן לפני החתונה  ואחרי החתuנוה הם שייכות לעם ולמשפחה של הבעל, שהרי הולכות לגור עם משפחת הבעל. גם קביעת יהדות אז, הייתה לדעתי לפי האב ולא לפי האם, ורק בדורות יותר מאוחרים זה השתנה. מצ"ב קישור למאמר שכתבתי בנושא לפני כמה שנים.
שאלה: מעשר כספים: הרב, אני ואישתי מפרישים כל חודש מעשר כספים. נכון להיום אנחנו גרים עם ההורים עם שני ילדים(בני חודש וחצי ושנה וחצי) וזה כבר בלתי אפשרי להמשיך באותו מצב. אנחנו מתכוונים לקנות דירה ועשינו חישוב של הוצאות שלנו ויצוא שאחרי שנקנה את הדירה המשכנתא גני ילדים(4000 בערך) הוצאות שוטופות כל ההכנסות שלנו פחות או יותר ואם נמשיך לתת מעשר כספים ככל הנראה נכנס למינוס. קראתי באינטרנט שאפשר לדחות את הת של המעשר כספים במצב כזה. אבל גם אם נדחה את הת לאחרי שהילדים יגדלו בסוף זה הצטבר לסכום של עוד משכנתא וגם בזה לא נוכל לעמוד. מה עושים במצב כזה?
תשובה: וברכת ד  אם זה המצב, אינכם חייבים במעשר כסף, אמנם אתם חייבים במצוות צדקה, אבל מעשר כספים לא נוהג אלא מי שיכול לגמור את החודש, ואם אין לכם לגמור את החודש, אינם חייבים. שבת יהודה הלוי עמיחי מכון התורה והארץ כפר דרום אשקלון
שאלה: קפה בחו"K: רציתי לדעת אם יש אפשרות לשתות קפה (בלי חלב) ממכונת קפה בחוץ לארץ במלון לא כשר.
תשובה: וברכת ד  אם זה רק קפה ללא תוספות (טחון טורקי). אבל קפה עם תוספות של אבקות (טעם, ריח וכו )אין להשתמש. שבת יהודה הלוי עמיחי מכון התורה והארץ כפר דרום אשקלון
שאלה: ריצה למצווה: האם זה נכון שבאמת חייב לרוץ לבית הכנסת וכל פעם שאני בדרך לעשות מצווה? זה נשמע לי יותר עניין שצריך לא להתמהמהה ופחות העניין לרוץ פיזית. נכון?!
תשובה: וברכת ד  נכון. שבוע טוב יהודה הלוי עמיחי מכון התורה והארץ כפר דרום אשקלון
שאלה: גילוח בסכין: באילו חלקים בפנים מותר להתגלח עם סכין
תשובה: לא נראה שיש מקום בפנים שיהיה מותר לגלח בתער. צרפתי קישור עם מאמר מפורט כולל ציורים ועוד תשובה מפורטת
שאלה: לקנות נעלים בשנת אבל: לרב! לצערי אני בשנת אבל על אימי ע"ה. ידוע לי שלא מחדשים מלבושים, אך שאלתי היא, אם ניתן לקנות נעליים (במקום נעליים שהתבלו ונקרעו)? ושבת
תשובה: מותר, עיין
שאלה: להישען בזמן תפילה: האם מותר להישען בזמן תפילת יח?
תשובה: צריך להיות בתפילת יח  בעומד לפני מלך. רק אדם זקן או חולה- מותר לו להישען. ברכה והצלחה
שאלה: פרידה: אני בת 26 ועברתי כבר כמה וכמה קשרים. בכל פעם שהסתיים קשר שהוגדר בעיני כמשמעותי, בין אם על ידי ובין אם על ידי הצד השני (רח"ל :) ), ידעתי שהדרך הנכונה היא להביט לאחור ולבחון כיצד אני לומדת ומתפתחת מהנקודה הזו. אבל למרות שעשיתי זאת, הלב עדיין נותר עם צביטה מסוימת, שנבעה לעיתים מעלבון מכך שהצד השני סיים את הקשר, או מכעס על עצמי על כך שהנחתי לקשר להימשך מבלי לראות את הבעיות שצצו במהלכו, לעיתים אלו פשוט רגשות שנותרו בי כלפי אותו בחור ואיני יודעת מה לעשות איתן כעת, ולעיתים זו תחושת תסכול על כך שנתתי מעצמי כל כך הרבה - לשווא. ואז נכנס לפעולה מנגנון הגנה טבעי שלי - איתור כמה שיותר נקודות שליליות שהיו בקשר ובבחור, ביסוס ההנחה שהוא לא אדם שראוי לי כלל, עד שההערכה שלי כלפיו יורדת לחלוטין ואני רואה רק את התכונות הרעות שבו. לאט לאט אני מוחקת מהראש את הנקודות הטובות שהיו בקשר, מוכיחה לעצמי שהוא נפרד ממני כי יש לו בעיות עם עצמו ומונה אותן, וכשאני זו שנפרדתי ממנו אני מראה לעצמי שלא הייתה לי יכולת לראות את הכשלים קודם לכן משום שהוא סינוור אותי במילותיו הטובות ולא היה זהיר בלשונו, ועוד כהנה וכהנה דרכי פעולה מקוריות והרסניות, ובשורה התחתונה - מעמידה את כל הקשר שהיה לנו באור שלילי ביותר. זה סוג של פלסטר ללב שמסייע לי להבין שמוטב לי שלא להיות עם אדם כזה. לאחר שהתהליך מסתיים אני מגיעה למצב שאין בי חרטות על עצם סיום הקשר בינינו, או רגש חיבה משמעותי כלפי הבחור, או כעס על עצמי (שכן אני לכאורה לא האשמה כאן). אבל כך יוצא שאני מביטה לאחור על הקשרים שהיו לי ורואה רק רע (למרות שעמוק פנימה - אם אחפור מספיק - אדע שזה לא מדויק), כי אם חלילה אראה טוב - אתגעגע, אעורר שוב את הרגש, אפקפק ואתלבט אם עשיתי את ההחלטה הנכונה. אינני חושבת שזו דרך פעולה מיטבית. כיצד ניתן להביט על קשרים שהיו בעבר באור נכון ובריא יותר? אור שיאפשר לי לראות בהם טוב מבלי לעורר געגועים?
תשובה: ב"ה, שאלה חשובה, כי הפתרון יוצר מבט שלילי על אנשים אחרים, לפעמים אין מנוס וצריכים לצייר אותם באור שלילי כדי להתנתק אבל בתור שיטה זו בעיה, שמתרגלים למבט ביקורתי. במקום זה אפשר לחשוב שהוא בחור טוב אבל לא בשבילי, ואפילו לדמיין שהעתיד לא יהיה כל כך מזהיר, זה כבר לא מבט שלילי עליו. אני לא חושב שאת צריכה ליסר את עצמך, מה יכלת לעשות בקשר, אנחנו אני אדם ולא יודעים מה בליבו של אדם, גם לא תמיד יודעים מהן הסיבות לעזיבה, כך שלא תמיד זה בגרמתנו. דני ארגמן 052-7710491
שאלה: מעשר כספים: הרב, האם נתינת כסף למי שמפעיל עמותת חסד נחשבת מעשר כספים צדקה גם אם אני לא יודע אם הכסף ילך ישירות לעמותה או לכיסו הפרטי?
תשובה: ב"ה, כמובן הכסף צריך להגיע לעניים ולא למנהל, אחרת לא קיימת את מצות צדקה, צריך לברר כיצד מתנהלים שם עניני הכספים. דני ארגמן
שאלה: -ספרים באמונה: כבוד הרב יש לי כמה שאלות. 1.יוצא לי להיות הרבה בקרב אנשים בני גילי שאינם שומרי תורה ומצוות.לעיתים קרובות הם שואלים אותי שאלות ומצפים לתשובה שתספק אותם.שאלות על אמונה,תפילה,צניעות,שמירת נגיעה וכו.אני כ כ בטוחה באמונה שלי ומה שאני עושה אבל התשובות שלי לא נשמעות טובות ואפילו קצת מבלבלות כי אני לא כ כ יודעת להסביר.רציתי לשאול אם יש ספר שאוכל ללמוד דרכו וכךך התשבות שלי יהיו מאורגנות ומובנות או שהמליץ להם ושם יהיו כל התשובות. 2.האם יש איסור לעלות להר הבית?יש הבדל בין גברים לנשים? 3.למה שירות לאומי עדיף על שירות צבאי?גם בשירות לאומי יש בעיות רבות. על כל העבודה שלכם באתר,שבת
תשובה: ראשית רציתי לברך שחפץ ה  בידך יצלח לקרב את אחינו בני ישראל לאביהם שבשמים, אמן. בנוגע לשאלותיך, 1. אני ממליץ לך ללמוד את ספר הכוזרי עם פירוש של הרב אורי שרקי או של הרב שלמה אבינר, ספר הכוזרי הוא ספר היסוד באמונה והשקפה. כמו כן- ממליץ לך ללמוד את הספר יוצר אור- של הרב שלמה אבינר, הוא כולל בתוכו הרבה נושאים באמונה. כמו כן- ממליץ לך ללמוד את הספר כתנות אור- שם יש מגוון מאמרים על נושא הצניעות. החוברת מגע קסם- היא ממולצת מאוד, היא מסבירה מדוע כל מגע בין גבר לאישה אינו טוב. הספר קדושים תהיו של הרב שמואל כץ - מסביר מה מותר ומה אסור בהלכות צניעות. 2. חלק מהרבנים אומרים שלא עולים להר הבית, מכיון שלא יודעים את הגבולות המותרים לעליה, וכן דעתו של מורנו ורבנו הרב מרדכי אליהו זיע"א. הרב דב ליאור מתיר עליה להר הבית. לגברים הדבר יותר קל ופשוט (למתירים לעלות), לגבי נשים- הדבר מורכב, ויש לשאול ולהתייעץ. (אפשר לחפש באינטרנט- נשים למען המקדש) 3. נכון הדבר שגם בשירות לאומי יש בעיות, לכן מותר שירות לאומי רק במקום בו האווירה מתאימה, ואין חשש של אי צניעות. ברכה והצלחה.
שאלה: מעשר כספים: הרב, יש לי כמה שאלות חשובות בנוגע למעשר כספים, שאני כבר הרבה זמן מחפשת להם תשובות. 1. אני סטודנטית ומקבלת משכורת לא גבוהה, ממנה אני מפרישה כל חודש מעשר. עד עכשיו שמרתי את כספי המעשר בתור פיקדון- ומחכה שיצטבר הרבה כסף ואז לתת בבת אחת. האם זה ר, או שחייבים מדי חודש לעשות בו כבר שימוש לצרכי המעשר? 2. בנוסף, הבנתי שמותר להשתמש בכספי מעשר לצרכים שלי שקשורים לכך (שיעורי תורה, קניית ספרי קודש וכו ). האם זה נכון? ואם כך, האם מותר לי לשמור את הכסף כל חודש בפקדון בשביל עצמי- לכשאזדקק להם (כמובן רק למה שמותר בכספי מעשר)?
תשובה: ב"ה, א. אפשר לעשות חשבון כל חצי שנה או שנה. ב.פעם ספרים היו מאוד יקרים ולכן נהגו לקנות ספרים מכספי מעשר ולהשאיל לעניים, אבל היום ספרים מצוים בכל מקום, וגם לא יקרים כמו פעם, וכל עני יכול להשיג ספרי קודש ללמוד, לכן היום תקנה זו לא כל כך שייכת. עיקר מעשר כספים הוא לעניים. דני ארגמן
שאלה: לימוד אמונה: לרב מה העניין בלימוד אמונה? ומה רע באמונה תמימה? אני מבין שיש כאלו שצריכים להבין ולהתעסק כי קשה להם להאמין לולי זה, אבל מי שמצליח להתחבר לתורה ללא לימוד אמונה, למה הוא צריך ללמוד?
תשובה: ב"ה, לימוד אמונה לא נועד למי שיש לו בעיות אמונה, אלא הלימוד הוא בירור במה אתה מאמין, הבנה עמוקה איך הקב"ה מנהיג את עולמו, מה ערכה של הגאולה שמתרקמת מולנו, מה ערכה של ארץ ישראל, מה ערכו של עם ישראל, ומה ערכה של תורה. אינו דומה מי שעובד את ה  מתוך אמונה עמוקה למי שעובד את ה  מתוך מושגים פשטניים. דני ארגמן
שאלה: יושר: הרב, קניתי שמלה שבחנות מאוד אהבתי,ובעת המדידה בחנותבטעות נקרעה לי רצועה קטנה בשמלה יש לציין שהקרע קטן ולא משמעותי,ואינו מונע מללבוש את השמלה.כשהגעתי הביתה,התחרטתי והחלטתי להחליפה.כמובן שבעת ההחלפה ציינתי זאתעל הקרע בפני המוכרת ולא הייתה כל בעיה. אך עדיין אני לא מרגישה נעים על כך שהחלפתי פריט שנפגם מעט.האם באמת יש בעיה בכך? אני מרגישה כך מפני שהיא בסה"כ מוכרת והרשת היא רשת חנויות ארצית,מותר לה לאשר דבר כזה?
תשובה: כל מוכר וסוכן הוא מבחנתנו נציג של הרשת. אין לך כל סיבה לדאגה. נראה שהיא מאשרת דברים כאלה מפני שהיא רוצה שהלקוחות יהיו מרוצים. הם ידעו שאפשר להחליף בקלות, לכן ימשיכו לקנות ברשת בשמחה (וגם יספרו לאחרים.)
שאלה: תרנגולות וביצים: יש לנו חבר שאינו שומר שבת. הוא מגדל תרנגולות לביצים. אנו מעוניינים לקנות ממנו ורציתי לדעת האם יש הלכות שקשורות לכשרות הביצים. שאלה נוספת: כאשר מגדלים תרנגולות ביחד עם תרנגול, איך יש להתנהג עם הביצים? כאשר פותחים ובודקים וכאשר רוצים לבשל ביצים קשות. ב ו
תשובה: וברכת ד  א. כשמבשלים או מטגנים ביצים אלו יש לבדוק היטב שאין שאריות דם האוסרות את הביצים. כמו כן ביצה קשה המתבשלת בסיר יש לבשל לפחות שלש ביצים יחד. אם אפשר כדאי לא להתרגל לקנות ביום א, אחרת הוא יכין משבת לחול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שירים מיוטוב: לרב! האם מותר להוריד שירים מיוטוב? השירים מקוריים והועלו ע"י חברת ההפקה של הזמר. האם נכון להגיד שבגלל שהזמרים מתבססים על הופעות ולא על מכירת הדיסקים זה מותר?אך מי שנפגע זה המלחין. בחיפוש אחר תשובה ראיתי שתי תשובות סותרות אחת את השניה הרב יובל שלו - אוסר והרב חיים רטיג - אומר שיש להתיר. אשמח לקבל תשובה ב מראש!
תשובה: וברכת ד  מה תעזור לך עוד תשובה. על כן איעצך אם ראית שתי תשובות אחת אוסרת ואחת מקילה, זאת אומרת שיש מחלוקת, ובדבר דרבנן נוטים לקולא. אבל רק לצורך מיידי ולא מסחרי וכדו. כמו כן אם רצית לקנות את השיר או תקליטור של השיר, אין להעתיק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמירת שבת: לפי ההלכה למי ששומר שבת אסור לעשות מלאכות אבל השאלה אם זה כתוב בתורה שבעל פה או בתורה שבכתב שאסור לעשות את כל המלאכות האלה או שזה מצווה שהרבנים הוסיפו?
תשובה: בתורה מפורש כי אסור לעשות מלאכה בשבת, ושכל העושה בה מלאכה   יענש. עם זאת התורה לא פירטה את האיסור, והשאירה את הדברים לתורה שבעל פה. שם למדו חכמים מהתורה כי שלושים ותשעה אבות מלאכה שהיו במלאכת המשכן הם האסורים על פי התורה. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: אשת איש: ברצוני לשאול שאלה להעשרת הידע בנושא איסור אשת איש.
תשובה: אני חושש שעיסוק מפורט בשאלות כאלה פוגם בטהרת הנפש. לדעתי יש מקום לברורים כאלה רק אם הדבר באמת נדרש לסוגיה אותה לומדים או לבירור מעשי חו"ח. להלן פסיקת הרמב"ם (הלכות איסורי ביאה פרק א הלכה י) "המכניס ראש העטרה בלבד הוא הנקרא מערה מלשון את  מקורה הערה, והמכניס כל האבר הוא הנקרא  גומר, ובכל הביאות האסורות אחד המערה ואחד הגומר ואע"פ שלא הוציא שכבת זרע, ואף ע"פ שפירש ולא גמר, כיון שהכניס ראש העטרה נתחייבו שניהם מיתת ב"ד או כרת או מלקות או מכת מרדות, (ואחד הבא על הערוה כדרכה ואחד הבא עליה שלא כדרכה) משיערה בה יתחייבו שניהן מיתה או כרת או מלקות או מכת מרדות בין שהיו שוכבין בין שהיו עומדים על הכנסת העטרה הוא החיוב".
שאלה: פרנסה: אני בחורה חילונית, התחתנתי לפני כחודש. מאז שומרת על נידה וטובלת במקווה כהלכה. בעלי היה שותף בעסק שכשל והפסיד הרבה מאד כסף (הוא בהליך משפטי מול השותפים שרימו אותו), מאז אני מרגישה שאין לנו ברכה לכסף מרוויחים או לכסף שקיבלנו כמתנת חתונה. כל פעם הנושא של המשפט עולה ותמיד אותו מחייבים לשלם סכומים לא הגונים לעומת שותפיו. הוא מאד מבואס מכל הנושא הזה. רציתי לבקש ממך לייעץ לי על איזושהי תפילה שתוכל להקל על בעלי ותביא ברכה לפרנסתינו. חשוב לציין שזו אחת הסיבות לכך שאני טובלת במקווה. אשמח לקבל ייעוץ לתפילה או כל מצווה אחרת
תשובה: ב"ה, ישר כח על כך שקבלת לשמור מצוה חשובה זו. אין תפילה מיוחדת שצריך להתפלל, את יכולה להתפלל מתוך ליבך ולבקש את בקשתך. אפשר גם לקרא פרקי תהילים. אפשר גם תפילה זו: הי רצון מלפניך יי אלהינו ואלהי אבותינו, שיהיו מזונותי ופרנסתי ומזונות ופרנסת בני ביתי עם מזונות ופרנסת כל עמך בית ישראל, מכתרים ומאמתים ומצדקים בידך, ואל תצריכני לידי מתנת בשר ודם ולא לידי הלואתם, כי אם לידך המלאה הפתוחה, הקדושה והרחבה. ותהא מלאכתי וכל עסקי לברכה ולא לעניות, לחיים ולא למות, ותזכני שלא יתחלל שם שמים על ידי. ואהיה מן המועילים ומשפיעים טוב לכל אדם תמיד, ותמלא ידי מברכותיך ושבענו מטובך, כמו שעשית ליוצאי מצרים, כי אתה יי ברכת ומברך לעולם. עיני כל אליך ישברו, ואתה נותן להם את אכלם בעתו, פותח את ידך, ומשביע לכל חי רצון. השלך על יי יהבך והוא יכלכלך, לא יתן לעולם מוט לצדיק. ואתן נשמות הקדושות והטהורות, העתירו אל יי בעדי ובגללי, ירים קרני ויגביה מזלי, למען אוכל לעבדו בלבב שלם כל ימי עולם אמן: (שערי דמעה) אבל הדבר הכי חשוב הוא לשמור על המצוה שקבלת. כמובן אין שום הבטחה שתפילה או מצוה תביא את הישועה, אנחנו מקימים את רצון ה  והוא יעשה הטוב בעניו. אבל הכי חשוב הוא להתמיד במצוה שקבלת על עצמך. וה  ישלח לכם ברכה והצלחה. דני ארגמן
שאלה: שוקולד לא כשר: היי, קניתי בדיוטי פרי פררו רושה, לא שמתי לב שאין עליו הכשר, שהגעתי לבית ראיתי שזה לא כשר, לא נגעתי בזה עדיין. אני רוצה לתת את זה למישו אבל הבנתי שליהודי אסור לי לתת גם אם הוא לא שומר כשרות, נכון? אני יכולה לתת את זה למישו לא יהודי שנמצא עכשיו באמצע תהליך גיור? מראש
תשובה: ב"ה, אכן כך, אסור לתת ליהודי גם אם הוא לא שומר מצוות. למי שנמצא בתהליך גיור ועדין לא התגייר - מותר לתת. דני ארגמן
שאלה: תרומות ומעשרות: ב"ה לאחרונה הקפדתי לעשר מכל הכנסה שיש לי. אני בגיל הנעורים, ככה שאין המון הכנסות חוץ מקייטנות וביביסיטרים פה ושם. התחלתי כך בעקבות רב שאמר לי שזה כדאי וכו וכו. אח"כ ראיתי שזה מוציא לי המון כסף. הרגשתי שאני עובדת בשביל לעשר, לשלם לנסיעות ונגמר לי הכסף ואיך אחסוך כך לעתיד? לכן הפסקתי. אני רוצה לברר כמה דברים: 1. כשכן הקפדתי, לא תמיד עישרתי מיד אלא לעיתים כתבתי לי לעשר 10 ש"ח. אם לא עשיתי את זה עד עכשיו אני חייבת בזה עכשיו כי אז כן הקפדתי? 2. האם לפי ההלכה אני חייבת לעשר? חברות שלי לא נוהגות כך. 3. האם אכן "שווה" לי לעשר כתוצאה מדברי ח : "עשר כדי שתתעשר"? כוונתי היא שכשיהיה לי בית משלי- בודאי שאעשר, כי זו ההלכה. אך כעת אין לי עדיין ואם אעשר לא אצליח לחסוך המון לעתיד (ועליי לציין שאני לא מבזבזת המון כסף). 4. אם זו ממש הלכה, למה לא כולם עושים את זה? (כוונתי היא כל הנערים)
תשובה: שבוע טוב א. מעשר כספים היא מנהג חשוב שנהגו בו ישראל (מופיע בשו"ע). ועל כן יש לתת מעשר כספים. אמנם מי שאין לו לגמור חודש, איננו מחוייב לתת. אבל מי שאין לו הוצאות מיוחדות ומתפרנס מההורים, לכאורה נראה שצריך לתת, כיוון שהוא סמוך על שולחן הוריו. בכל מקרה אם רשמת שתתני מעשר כספים, ואפילו ציינת סכומים בוודאי שיש חובה לתת. לגבי העתיד הדבר תלוי האם יש לך לפרנסה רגילה (את חייבת לתת מעשר כספים מההכנסות). ואם אין לך אוכל לחודש אין עלייך חובה לתת מעשר כספים. ב. כתבתי באות א. ג. מנהג טוב הוא. ד. כבר כתבתי שזה מנהג חשוב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הבית היהודי-"בית של גויים".: לרב. כיצד להתיחס לאמירות שנשמעו לאחרונה על ידי גדולי ישראל בעניין הבחירות לרבנות הראשית אודות הכיפה הסרוגה והגדרת היהדות של בוחרי הבית היהודי??
תשובה: מצער מאד לראות ולחוש את החטא הקדמון של "שינאת חינם" שהחריבה את ביתנו והגלתה אותנו מארצנו. כיצד אחרי אלפיים שנות גלות אנטישמיות פוגרומים וצרות לא למדנו את הלקח.ודווקא גדולי תורה נכשלו בכך?? כואב מאד. אולם אני דווקא רואה בכך את הסימן מסימנים הגאולה וזאת על פי דברי הגאון מוילנה בסיפרו "קול התור" שבו מזכיר: " כי בזמן הגאולה השטן יסמא את עיני גדולי ישראל ויטעה אותם." כן כן זו טעות נוראה ואיומה זו טעות מכל הבחינות אמירה אומללה זו גרמה לחילול השם של מחלוקת ושינאה מלבד עצם העבירה של הוצאת שם רע ולשון הרע. כמובן שאין שום צידוק ושום מקור הילכתי לכך,כי בסך הכול מדובר על בחירת רב ראשי.עם כיפה סרוגה.ולא על שום טיעון אחר מלבד זה. כנראה שאכן היתה מגמה ברורה לכך, מגמה שאינה כשרה, מגמה של השתלטות כשרות בית יוסף על הרבנות הראשית. אחרת לא מובנת שתיקתם של הרבנים הרבים ששמעו דברי חרפות וביזיונות אלו ושתקו. בברכת גאולה שלימה,תשובה אהבה אחווה ורעות, אמן.
שאלה: טלויזיה בשבת: היי קראתי שמישהו שאל אותכם שאלה אם מותר לצפות בטלויזיה בשבת אם היא נדלקה לפניי, עניתם לו שאסור מכיוון שזה גורם לחברת החשמל לעבוד בשבת. אם אני יושבת בבית עם כמה חברים שלא שומרים שבת, והם צופים בטלוייזיה גם ככה, האם מוצר לי גם לצפות? אם אני לא אצפה הם גם ככה ימשיכו לצפות בלי שום קשר אליי. מראש. ליטל
תשובה: אסור להנות בשבת מחילול שבת, ולכן אסור לך לצפות איתם בטלוויזיה. יחזירם ה  בתשובה שלימה, ויראו הם את דרך האור, דרך התורה והמצווה, אמן.
שאלה: עוגיות פפושדו בפסח: ב"ה נזכרתי פתאום כי בפסח שעבר (וגם לאחריו) אכלתי מעוגיות "פפושדו" ואח"כ קראתי כתבה שהן חמץ גמור. לכן, רציתי לנצל את הזכרון ואכן לברר האם העוגיות הללו חמץ או לא? ומדוע כתוב עליהן כשר לפסח?
תשובה: יש למפעל הכשר מלא. אלא שיש מי שפוסלים את ההכשר. עיין בכתבה דלהלן
שאלה: כיוון התפילה בחו"ל: אני כרגע נמצאת ברוסיה בסנט פטרסבורג, וכמובן שברצוני להתפלל, אבל העניין הוא שאין באיזור הקרוב בית כנסת ועל פיו את כיוון התפילה אני לא יוכל לדעת. איך אני יכולה לדעת את הכיוון?
תשובה: וברכת ד  הכוון תמיד הוא לירושלים. ואת זה אפשר לראות בכל אטלס, מה היחס בין סנט פטרבורג לירושלים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: גיל חתונה: לכבוד הרב יש הרבה סיבות לכאן ולכאן באיזה גיל להתחתן. גם אם יש מי שבוגר מספיק לחתונה, זה אומר שהוא צריך להתחתן מוקדם? הרי הוא ודאי עוד לא למד מספיק וודאי שאם הוא יתחתן מוקדם זה ימעיט לו הרבה מהזמן של הלימוד. האם יש ערך מסויים למה שכתוב במשנה 18 לחופה? א.
תשובה: ב"ה, צריך בגרות לפני שמתחתנים. אפשר לדחות בכמה שנים את החתונה כדי להתגדל בתורה. דני ארגמן
שאלה: מדבר סיני ואוהל מועד: לרב מה ההבדל בין מדבר סיני להר סיני? 2.האם אוהל מועד זה המשכן?ולאיזה חלק מהמשכן הכוונה האם לקודש הקודשים? 3. למה נקרא אוהל מועד?
תשובה: האזור שמסביב ל- הר סיני  נקרא  מדבר סיני. אחרי קבלת התורה נשארו ישראל במדבר סיני, שם הוקם המשכן ושם הוא נחנך. יש מצוות שונות שנצטוונו במדבר סיני. אוהל מועד התקיים עוד לפני הקמת המשכן. בתאור של הימים שאחרי חטא העגל כותבת התורה (שמות לג): (ז) ומשה יקח את האהל ונטה לו מחוץ למחנה הרחק מן המחנה וקרא לו אהל מועד והיה כל מבקש ד  יצא אל אהל מועד אשר מחוץ למחנה: (ח) והיה כצאת משה אל האהל יקומו כל העם ונצבו איש פתח אהלו והביטו אחרי משה עד באו האהלה: (ט) והיה כבא משה האהלה ירד עמוד הענן ועמד פתח האהל ודבר עם משה: (י) וראה כל העם את עמוד הענן עמד פתח האהל וקם כל העם והשתחוו איש פתח אהלו: (יא) ודבר ד  אל משה פנים אל פנים כאשר ידבר איש אל רעהו ושב אל המחנה ומשרתו יהושע בן נון נער לא ימיש מתוך האהל: ס מכאן משמע שבעקבות חטא העגל משה הרחיק את אהלו מהמחנה ובאהלו של משה היתה השראת שכינה, כך היה עד שנבנה המשכן ומאז הפך המשכן לאהל מועד, ורק בו שורה השכינה. המקום נקרא אוהל מועד "כי השם נועד לו שם עד שנעשה המשכן" (אבן עזרא)
שאלה: יעוץ זוגי: אני אתי בת 21 גרושה 3 יש לי קשר של כבר כמעט שנתיים שהיתחיל עוד שהייתי נשואה ועד היום במשך הקשר נכנסתי להריון ועכשיו אני חודש לאחר לידה (שני הילדים של הגרוש) הקשר שלנו מאד טוב אנחנו אוהבים עד אין סוף הוא מיסתדר יפה עם הילדים שלי ואני עם שלו.אבל יש בעייה שאנחנו תמיד ניפרדים בגללה שאני מחפשת להיתחתן ולהקים בית,והוא לא הוא טוען שיש לו ממש טראומה מחתונה והוא יודע שזה יגיע אבל לא כרגע,(הוא היה נשוי10 שנים ומאד סבל),חשוב לי לציין שבמשך רוב תקופת הקשר לא היינו מחויבים זה לזו כי הוהיה פרוד ולפני 3 חודשים היתגרש.ניסינו מחויבות ולגור בייחד וזה היה לחוץ מדיי אז ניפרדנו.ועכשיו חודשיים שאנחנו לא בייחד כל יום הוא קשה אנחנו מאד רוצים אחד את השנייה אנחנו מבלים המון שעות בייחד אבל קשה לי עם זה שהוא לא רוצה חתונה.אני כבר לא יודעת מה לעשות רציתי כבר להיפרד ולגמרי לא כמו כל פעם.אבל זה לא הולך הוא מחפש אותי בכל דרך בוכה ומיתייסר שהוא לא יכול בלעדיי ותאמת גם אני לא.אני רוצה להקים בית אמיתי וקדוש אבל הקשר הזה לא נותן אני חייבת עצה מה לעשות ואיך?ועכשיו אני הכי מבולבלת כי יש לנו ילדה חדשה בייחד
תשובה: ב"ה, שלןם וברכה, יש לו קושי להכנס למסגרת נישואין, וזה מובן בגלל הבר שלו, אבל אי אפשר להמשיך לחיות ללא ידיעה מה עומד לקרה, לכן כדאי שהוא יגש ליעוץ ןטיפול איך להשתחרר מהמועקה כך שיוכל לפתוח פרק חדש. אגב, כל אדם שהזוגיות הראשונה לא צלחה צריך לגשת ליעוץ, אם לא ידע מה היה חלקו בפירוק החלק הראשון יתכן והוא יעביר את אותן בעיות גם לפרק השני. דני ארגמן
שאלה: גבולות הארץ ים סוף: הגמרא אומרת שגבול ארץ ישאל בים התיכון הוא שמותחים קו מטורי אמנום עד נחל מצרים. מה הדין בים סוף? למי שאומר שהארץ היא עד אילת, אז האם יש חלק בים סוף שהוא גם ארץ ישראל? ולמי שאומר שכל חצי האי סיני זה גם הארץ, אז איפה הגבול, האם כל מפרץ אילת וסואץ הם בתוך הארץ, או שמותחים קו מעקבה עד דרום סיני, ומדרום סיני לצפון מפרץ סואץ והקו הוא הגבול? ועוד שאלה - האם ארצות אדום עמון ומואב הם חלק מהארץ, ואיפה הגבול עובר ממזרח?
תשובה: וברכת ד  שאלות אלו רובן נתון במחלוקות ראשונים ואחרונים. עיין באצקלופדיה תלמודית ערך "ארץ ישראל". כמו כן אתה צריך לברר לגבי מה השאלה, האם לקדושת ארץ ישראל העליונה במעלת ארץ ישראל וזה שייך לתקופת האבות, או קדושת ארץ ישראל למצוות התלויות בארץ, וגם זה מתחלק לשני חלקים א. קדושה ראשונה ב. קדושה שניה. כך שעליך למקד את השאלה או לעיין באצקלופדיה שהזכרתי. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כירה חשמלית: יש לי כירה חשמלית עליה אני מבשל כל השבוע, ואין לי אפשרות כלכלית לרכוש פלטת שבת. בכירה החשמלית אין אפשרות להסיר את כפתורי הוויסות חום ולכן הבנתי שיש בעיה להשתמש בה כפלטת שבת. האם אפשר לעטוף את הכירה כולל הכפתורים בנייר אלומיניום בצורה כזו שאי אפשר לשחק עם הכפתורים, ואז להשתמש בה כפלטת שבת?
תשובה: וברכת ד  עליך להגביה מעט את הסירים מעל הכיריים עצמן. כל שיהיה חלל אויר קטן בין הסירים והכירה, ואז יהיה דינו כפלטה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תשובה על פגם הברית: לרב. אני נכשל הרבה בפגם הברית מילדות ויש לי כמה שאלות: (1) קשה לי להאמין שאם נכשלתי בפגם מהברית במזיד אבל יצר הרע התגבר עלי מאוד מאוד והכניס רוח שטות, ובפרט שאני נכשל בזה הרבה, לצערי, שאם אומר "תיקון הכללי" יתוקן מה שפגמתי. האם בכל זאת ר נחמן מברסלב הבטיח שאם אפילו אני נכשל במזיד לצערי, (ואח"כ אני נורא מתחרט,) "תיקון הכללי" יתקן את אשר עוויתי (כי בעוונותי הרבים התרגלתי לזה מילדות)? (2) אם נכשלתי בפגם הברית ביום מסויים בשבוע, האם אני מאבד את המ של אותו יום או של כל השבוע (ויש לזה מקורות) או בדרגות (כלומר, ביום שנכשלתי מאבד את רוב המזל, ובשבוע הנ"ל ששבת היא מקור הברכה את חלקו הקטן? (3) אם על עוון פגם הברית, הוצאת ש במזיד, ובפרט שהרביתי לפשוע מילדות רח"ל, יש על זה תשובה מאהבה ממש שעוונות נהפכים לזכויות ממש? (4) פעם היו לי רצון וכיסופין והתלהבות גדולה מאוד שרציתי מאוד ללמוד תורה וגמרא ומשניות וכו אבל נכשלתי ונכשלתי וכו ועכשיו איבדתי את זה, ואני מאוד משתוקק שיהיה לי חשק גדול מאוד והתלהבות שוב ללמוד תורה, ואפילו שיש לי הרבה רצונות טובים (בנפש האלוקית שלי) כגון ציור שמן על בד, נחלש לי החשק גם לזה. אבל אני מאוד רוצה (בנפש האלוקית שלי) דווקא שיהיה לי חשק ורצון דווקא ללמוד תורה. וכידוע, הבעל דבר בתחילה מתלבש עצמו במצוות, כלומר מגדיל את ההתלהבות מאוד ומסית את האדם לעוונות, מתוך ידיעת שיפלותו ושאף-פעם לא יגיע לזה ח"ו רח"ל (ליקוטי הלכות). איך מחזירים את החשק וההתלהבות והכיסופין ללימוד תורה דווקא והאם קודם צריך דווקא ללמוד בלא חשק בעמל וביגיעה? מראש על עבודת הקודש שלכם באתר ובפרט לרב, שאין רחמנות גדולה מזו שכשרואים שישראל נכשלים בעבירות, להוציאם מזה (קיצור ליקוטי מוהר"ן, ליקוטי תנינא).
תשובה: הבעל דבר מסבך אותך במחשבות ובפחדים - כך אתה מאבד את הכוחות שלך. אתה לומד קטעים בדברי רבי נחמן, אבל קשה להגיע להבנה העמוקה של תורתו בלי הדרכת רבנים - מורים. אתה צריך לשים לב לעקרונות הבאים: 1. אל תנסה להסיק מסקנות מקטעים שאתה לומד בעצמך. 2. כל היהדות וכל הרבנים יודעים, מדריכים ומלמדים עקרון פשוט - לעולם צריך לתקן. תמיד אפשר לתקן. 3. מה שנאמר על תשובה מאהבה שהופכת זדונות לזכויות - נאמר בלי יוצאים מהכלל, זה כולל את כל העברות שבתורה 4. אל תתבלבל בין טוב לרע. כל מה שמלהיב בלימוד ובקיום מצוות הוא טוב, כולו טוב. כל מה שמרחיק וממעיט תורה ומצוות הוא רע. 5. התלהבות מקבלים בתפילה ובמעשה: אם אתה רוצה התלהבות בלימוד תורה אתה צריך להתפלל על זה הרבה מאוד ולנסות לעשות זאת בהדרגה(!) לדוגמה: בשחרית ללמוד קצת בהתלהבות, ואז לפנות למעשיך. כך במנחה - ללמוד קצת בהתלהבות ושוב לדרכך. כך גם בערב. ועיין תשובה והפניות לעוד תשובות